VENDIM
Nr. 261, datë 14.10.2022

MBI PËRCAKTIMIN E ÇMIMIT TË SHITJES SË ENERGJISË ELEKTRIKE NGA FURNIZUESI I MUNDËSISË SË FUNDIT PËR MUAJIN SHTATOR 2022, PËR KLIENTËT E LIDHUR NË NIVELIN E TENSIONIT 35 KV

Në mbështetje të nenit 16 dhe nenit 87, pika 4, të ligjit nr. 43/2015, “Për sektorin e energjisë elektrike”, i ndryshuar, “Metodologjisë së përcaktimit të çmimit të shitjes së energjisë elektrike nga furnizuesi i mundësisë së fundit”, miratuar me vendimin e Bordit të Entit Rregullator të Energjisë (ERE) nr. 201, datë 4.12.2017, e ndryshuar; dhe nenit 15 të rregullores “Për organizimin, funksionimin dhe procedurat e ERE-s”, miratuar me vendimin e Bordit të ERE-s nr. 96, datë 17.6.2016; Bordi i ERE-s, në mbledhjen e tij të datës 14.10.2022, pasi shqyrtoi relacionin me nr. 1799/2 prot., datë 12.10.2022, të përgatitur nga Drejtoria e Tarifave dhe Çmimeve, “Mbi përcaktimin e çmimit të shitjes së energjisë elektrike nga Furnizuesi i Mundësisë së Fundit për muajin shtator 2022 për klientët e lidhur në nivelin e tensionit 35 kV”, 
konstatoi se:
- Shoqëria Furnizuesi i Shërbimit Universal (FSHU) sh.a., me shkresën nr. 7028 prot., datë 4.10.2022, protokolluar me tonën me nr. 1769 prot., datë 6.10.2022 ka depozituar në ERE kërkesën për miratimin e çmimit të shitjes së energjisë elektrike për klientët e lidhur në nivelin e tensionit 35 kV për muajin shtator 2022, të cilët furnizohen nga Furnizuesi i Mundësisë së Fundit (FMF).
- ERE, me shkresën nr. 1514 prot, datë 2.9.2022, ka kërkuar informacion shoqërive KESH sh.a. dhe FSHU sh.a. nëse çmimi i shitjes do të vijojë të mbetet i pandryshuar prej 12 lekë/kWh për klientët e lidhur në nivelin e tensionit 20/10/6 kV, si parashikuar në vendimin e Asamblesë së Përgjithshme të shoqërisë KESH sh.a. Gjendur në kushtet ku shoqëritë nuk kishin përcjellë ende një përgjigje mbi informacionin e kërkuar, me vendimin e Bordit të ERE-s nr. 229, datë 12.9.2022, ERE vendosi:
- Përcaktimin e çmimit të shitjes së energjisë elektrike të furnizuar nga Furnizuesi i Mundësisë së Fundit për periudhën 1.8.2022–31.12.2022, prej 18.26 lekë/kWh për klientët e lidhur në nivelin e tensionit 20/10/6 kV.
- FSHU sh.a. me shkresën nr. 6074/1 prot., datë 15.4.2022, protokolluar me tonën me nr. 1514/1 prot., 22.9.2022, është përgjigjur kërkesës për informacion nga ana e ERE-s, sikurse cituar: “Me hyrjen në fuqi të vendimeve të ERE-s nr. 72 dhe 73, datë 13.4.2022 me të cilat janë miratuar çmimet e shpërndarjes dhe transmetimit të energjisë elektrike, si dhe bazuar në çmimin e blerjes së energjisë elektrike nga KESH sh.a. prej 12 lekë/ kWh, çmimi i shitjes së energjisë elektrike për këtë kategori do të vijojë të jetë i njëjti.”.
- Sa më sipër, çmimi i shitjes së energjisë elektrike nga Furnizuesi i Mundësisë së Fundit për klientët e lidhur në nivelin e tensionit 20/10/6 kV do të vijojë të mbetet sikurse përcaktuar në vendimin e Bordit të ERE-s nr. 229, datë 12.9.2022, prej 18.26 lekë/kWh.
[bookmark: _GoBack]- Nga shqyrtimi i aplikimit të shoqërisë rezulton se çmimi i propozuar për muajin shtator 2022 për klientët e lidhur në nivelin e tensionit 35 kV është 31.23 lekë/kWh. Gjithashtu, sa konstatuar në përllogaritjen e paraqitur nga  FSHU sh.a., vërehet se në kalkulimin e këtij çmimi është përfshirë edhe zëri i kostove të disbalancave. 
- Në lidhje me kërkesën e FSHU-së mbi reflektimin e kostove të disbalancave në çmimin e shitjes së energjisë elektrike nga FMF-ja, sqarojmë se mbështetur në nenin 6, pika 3 dhe pika 5, të “Metodologjisë së përcaktimit të çmimit të shitjes së energjisë elektrike nga Furnizuesi i Mundësisë së Fundit” miratuar me vendimin nr. 201, datë 4.12.2017, të Bordit të ERE-s, i ndryshuar: tarifa që FMF-ja do të aplikojë/ngarkojë te klientët, do të përfshijë kostot për blerjen e energjisë elektrike për këta klientë për periudhën e lëvrimit, mbi të cilën do të aplikohet dhe një marzh i furnizimit, i cili vendoset nga Rregullatori. Sikurse përcaktuar në metodologji, kostot e imbalancave (zë i emërtuar nga shoqëria si disbalanca) do të llogariten dhe faturohen në përputhje me përcaktimet e rregullave të tregut dhe akteve të tjera në fuqi. Bazuar në dispozitat ligjore të sipërcituara, kostot e disbalancave nuk njihen si komponent i përllogaritjes së çmimit të FMF-së.
- Mbështetur në nenin 9, të “Metodologjisë së përcaktimit të çmimit të shitjes së energjisë elektrike nga Furnizuesi i Mundësisë së Fundit”, komponentët që janë marrë në konsideratë për përcaktimin e çmimit të shitjes së energjisë elektrike nga Furnizuesi i Mundësisë së Fundit për muajin shtator 2022 janë: kostot administrative, tarifa e shërbimit të rrjetit të transmetimit, tarifa e shërbimit të rrjetit të shpërndarjes, si dhe kursi i këmbimit i përdorur për blerjen e energjisë elektrike në treg të parregulluar.
- Në zbatim të vendimit nr. 74, datë 13.4.2022, të Bordit të ERE-s, kostot administrative të përllogaritura për aktivitetin e furnizimit me energji elektrike nga shoqëria FSHU sh.a. për periudhën 1 maj–31 dhjetor 2022, janë njohur në vlerën 1.06 lekë/kWh.
- Tarifa e shërbimit të transmetimit të energjisë elektrike për periudhën 1 maj 2022–31 dhjetor 2024, e miratuar me vendimin e Bordit të ERE-s nr. 72, datë 13.4.2022, është 0.85 lekë/kWh.
- Tarifa e shërbimit të shpërndarjes në nivel tensioni 35 kV, në zbatim të vendimit të Bordit të ERE-s nr. 73, datë 13.4.2022, do të jetë 1.55 lekë/kWh.
- Kursi i këmbimit (EURO/LEK) i marrë në konsideratë për datën 30.9.2022 është 1 EUR = 116.60 lekë, vlerë e cila i është referuar kursit zyrtar të këmbimit të publikuar nga Banka e Shqipërisë.
- Në zbatim të “Metodologjisë së përcaktimit të çmimit të shitjes së energjisë elektrike nga Furnizuesi i Mundësisë së Fundit”, e ndryshuar, referuar aplikimit të FSHU sh.a., si dhe mbështetur në llogaritjet e ERE-s, çmimi i shitjes së energjisë elektrike për klientët që furnizohen nga Furnizuesi i Mundësisë së Fundit për muajin shtator 2022, përllogaritet si më poshtë:

[image: ]
Bazuar në çdo element të formulës llogaritëse, si dhe duke marrë në konsideratë të dhënat e paraqitura në aplikimin e shoqërisë, rezulton se:
[bookmark: _Hlk113625060]Çmimi i shitjes së energjisë elektrike për klientët e lidhur në nivelin e tensionit 35 kV të furnizuar nga Furnizuesi i Mundësisë së Fundit do të jetë 31.15 lekë/kWh për muajin shtator 2022.
Për gjithë sa më sipër, Bordi i ERE-s 

VENDOSI:

1. Përcaktimin e çmimit të shitjes së energjisë elektrike të furnizuar nga Furnizuesi i Mundësisë së Fundit për muajin shtator 2022 prej 31.15 lekë/kWh për klientët e lidhur në nivelin e tensionit 35 kV. 
2. Drejtoria e Tarifave dhe Çmimeve të njoftojë aplikuesin për vendimin e Bordit të ERE-s.
[bookmark: _Hlk93481368]Ky vendim hyn në fuqi menjëherë.
Çdo palë e përfshirë në këtë procedurë mund t’i kërkojë ERE-s, brenda 7 ditëve kalendarike nga data e marrjes së vendimit, rishikimin e vendimit të Bordit në rast se ka siguruar prova të reja që mund ta çojnë Bordin në marrjen e një vendimi të ndryshëm nga i mëparshmi apo për gabime materiale të konstatuara. Për këtë vendim mund të bëhet ankim në Gjykatën Administrative Tiranë, brenda 30 ditëve kalendarike nga dita e publikimit në Fletoren Zyrtare.
Ky vendim botohet në Fletoren Zyrtare.
KRYETAR
Petrit Ahmeti

Njësia Çmimi

CBEt Çmimi mesatar i ponderuar i blerjes së energjisë elektrike Leke/kWh 26.88

Pr Kthimi për riskun i përcaktuar në përqindje për vitin (3%)                                                                Leke/kWh 0.81

CA Kosto administrative të Furnizuesit të Mundësisë së Fundit Leke/kWh 1.06

TRr Tarifa e përdorimit të rrjetit të transmetimit Leke/kWh 0.85

TSHt Tarifa e përdorimit të rrjetit të shpërndarjes Leke/kWh 1.55

Çmimi i energjisë = CBEt +Pr* CBEt+ TRr+TSHt+CA  Leke/kWh

31.15

Çmimi i energjisë elektrike të furnizuar nga Furnizuesi i Mundësisë së Fundit për klientòt e lidhur në nivelin e 

tensionit 35 kV për muajin  shtator 2022


